

**УТВЪРЖДАВАМ: ИВАН ИВАНОВ ГЛАВЕН ДИРЕКТОР НА ГД ГВА**

**П Р О Т О К О Л**

**№ …………………./………………… г.**

От работата на комисиятаза **разглеждане и оценяване на офертите** за възлагане на обществена поръчка с предмет:"Доставка на 1бр. нов изцяло електрически автомобил за нуждите на Главна дирекция "Гражданска въздухоплавателна администрация",съгласно Заповед № **45-01-529/13.12.2016 г.** при условията на чл. 192 от ЗОП във вр. С чл. 97, ал. 4 от ППЗОП.

На основание чл. 20, ал. 3 и чл.187, ал.1 от ЗОП във връзка с чл. 96 от ППЗОП на 01.12.2016 г. на Портала за обществени поръчки с ID 9059374 и вПрофила на купувачана електронната страница на Главна дирекция "Гражданска въздухоплавателна администрация" на 01.12.2016 г.бе публикувана обява за събиране на оферти за възлагане на обществена поръчка с предмет**:** "Доставка на 1бр. нов изцяло електрически автомобил за нуждите на Главна дирекция "Гражданска въздухоплавателна администрация".

Срокът за представяне на оферти от участниците беше определен в обявата до 09.12.2016 г., 17:00 ч.

До края на този срок не постъпиха необходимият законоустановен брой оферти съгласно чл. 188 ал. 2 от ЗОП. Със Заповед № 45-01-524/09.12.2016 г. на главния директор на ГД ГВА, срока за представяне на оферти бе удължен до 17:00 часа на 12.12.2016 г. вкл., а датата на отваряне на офертите бе променена на 13.12.2016 г., 14:00 ч. в сградата на Възложителя.

До края на удължения с три дни срок, бяха постъпили две оферти. Едната от "КИА МОТОРС БЪЛГАРИЯ" АД, постъпила на 06.12.2016 г. с рег. № 18-00-573/06.12.2016г., а другата от "ОМНИКАР АУТО"ООД постъпила на 08.12.2016г. с рег. № 18-00-592/08.12.2016г.

На 13.12.2016 г. от 14:00 ч., **КОМИСИЯТА, назначена със Заповед № 45-01-529/13.12.2016 г. в състав**:

***Председател: -***Михаил Божерянов – главен инспектор в отдел "ЛЛЛО"

***Членове:*** -Петя Велева- главен експерт в отдел "МС"

* Радослав Вичев- старши юрисконсулт в отдел "Правен и ИР"
* Жанет Кузманова- младши експерт в отдел "ФСД"
* Георги Христов- младши експерт в отдел "ФСД"

се събра да разгледа, оцени и класира получените оферти за възлагане на обществената поръчката. След подписване на декларации по чл. 103, ал. 2 от ЗОП за липса на конфликт на интереси от всеки от членовете на комисията в 14:15 часа, с протокол по чл. по реда на чл. 48, ал. 6 от ППЗОП на председателя на комисията, бяха предоставени в непрозрачни пликове с ненарушена цялост, офертите на кандидатите.

На заседанието на комисията не присъстваха упълномощени представители на участниците. Комисията отвори офертите на кандидатите по реда на тяхното постъпване на основание чл. 54 ал. 3 от ППЗОП, като на основание чл. 54, ал. 4, всеки член на комисията се запозна и подписа всяка страница от представените технически и ценови предложения на кандидатите. С тези действия, назначената от главния директор комисия приключи публичната част от заседанието.

След извършена последваща проверка, в закрито заседание на основание чл. 54, ал. 7 от ППЗОП относно личното състояние и критериите за подбор на кандидатите, комисията установи, че представените документи и на двамата участници отговарят на изискванията на Възложителя. Представени са изискуемите декларации съгласно чл. 54, ал. 1, т.1-5 и т. 7 от ЗОП и съгласно чл. 102, ал. 1 ЗОП, попълнени по образци, предоставени от Възложителя на профила на купувача.

След проверката на личното състояние и критериите за подбор на участниците комисията се запозна и с техническите предложения на "КИА МОТОРС БЪЛГАРИЯ"АД и "Омникар Ауто"ООД

Предложеният за доставка автомобил от участника "КИА МОТОРС БЪЛГАРИЯ"АД е електромобил с марка "КИА". Предложените от участника технически параметри отговарят на предварително заложените от Възложителя видно от долната таблица.

**Техническа спецификация Предложение от кандидат**

|  |  |  |
| --- | --- | --- |
| **Технически изисквания:** | **ГД "ГВА"** | **Киа Моторс** |
| Брой места: | 4+1 | Да |
| Двигател: | електродвигател | Да |
| Пробег с едно зареждане: | не по-малък от 160 км. | Да |
| **Комфорт:** |  |  |
| Автоматична климатична система | Да | Да |
| Предни и задни електрически стъкла | Да | Да |
| Електрически отопляеми външни огледала | Да | Да |
| Бордкомпютър | Да | Да |
| Регулиране на шофьорската седалка по височина | Да | Да |
| Подгрев на батерията | Да | Да |
| **Сигурност:** |  |  |
| Антиблокираща спирачна система | Да | Да |
| Електронна стабилизираща програма | Да | Да |
| Въздушна възглавница за водач и пътник | Да | Да |
| Странични въздушни възглавници | Да | Да |
| Дистанционно централно заключване | Да | Да |
| Имобилайзер | Да | Да |
| Алармена инсталация | Да | Да |
| Камера за заден ход | Да | Да |
| **Аудио и комуникации:** |  |  |
| Аудио – навигационна система с цветен дисплей | Да | Да |
| **Електрически компоненти:** |  |  |
| Изграждане на зарядна станция за сметка на доставчика на място посочено от възложителя | Да | Да |
| Кабел за зареждане на променлив ток 230V (тип ШУКО) от нормален контакт | Да | Да |
| Кабел за зареждане от зарядна станция | Да | Да |

Предложеният гаранционен срок на батерията е 84 месеца или 150000 км., считано от датата на доставка. Предложеният срок на автомобила е 84 месеца или 150000км., считано от датата на доставка. Предложената цена от участника е 52 720 (петдесет и две хиляди седемстотин и двадесет) лева без ДДС или 63 264 (шестдесет и три хиляди двеста шестдесет и четири лева) лева с ДДС. Предложената цена от участника е под обявената прогнозна стойност до 69 000 лева без ДДС. Предложеният срок за доставка на автомобила е 1 (един) ден.

Предложеният за доставка автомобил от втория участник "Омикар Ауто" ООД е електромобил с марка "Рено", но обявените технически параметри в офертата **не отговарят** на предварително заложените от Възложителя, видно от долната таблица.

**Техническа спецификация Предложение от кандидат**

|  |  |  |
| --- | --- | --- |
| **Технически изисквания:** | **ГД "ГВА"** | **"Омникар Ауто"** |
| Брой места: | 4+1 | Да |
| Двигател: | електродвигател | Да |
| Пробег с едно зареждане: | не по-малък от 160 км. | Да |
| **Комфорт:** |  |  |
| Автоматична климатична система | Да | Да |
| Предни и задни електрически стъкла | Да | Да |
| Електрически отопляеми външни огледала | Да | Да |
| Бордкомпютър | Да | Да |
| Регулиране на шофьорската седалка по височина | Да | **Не** |
| Подгрев на батерията | Да | Да |
| **Сигурност:** |  |  |
| Антиблокираща спирачна система | Да | Да |
| Електронна стабилизираща програма | Да | Да |
| Въздушна възглавница за водач и пътник | Да | Да |
| Странични въздушни възглавници | Да | Да |
| Дистанционно централно заключване | Да | Да |
| Имобилайзер | Да | Да |
| Алармена инсталация | Да | Да |
| Камера за заден ход | Да | Да |
| **Аудио и комуникации:** |  |  |
| Аудио – навигационна система с цветен дисплей | Да | Да |
| **Електрически компоненти:** |  |  |
| Изграждане на зарядна станция за сметка на доставчика на място посочено от възложителя | Да | Да |
| Кабел за зареждане на променлив ток 230V (тип ШУКО) от нормален контакт | Да | Да |
| Кабел за зареждане от зарядна станция | Да | Да |

С оглед това, че кандидатът е представил оферта, която не отговаря на предварително обявените условия от Възложителя, не следва да бъде допуснат до оценяване и на основание чл. 107, т. 2, б."а" от Закона за обществени поръчки, следва да бъде отстранен от участие в обществената поръчка.

Поради това, че "КИА МОТОРС БЪЛГАРИЯ"АД е единствен допуснат до оценяване кандидат, той получава максималният брой точки- по 100 т. за всеки от четирите критерия за оценка.

Комисията предлага на главния директор на Главна дирекция "Гражданска въздухоплавателна администрация" да възложи изпълнението на обществената поръчка с предмет: **„Доставка на 1 бр. нов изцяло електрически автомобил за нуждите на Главна дирекция "Гражданска въздухоплавателна администрация"** **“** на **„КИА МОТОРС БЪЛГАРИЯ“ АД** при условията на приетото предложение.

Комисията приключи работата си с предаването на протокола на Възложителя на 14.12.2016 г.

**КОМИСИЯ:**

1. Михаил Божерянов ..........(П).............

2. Петя Велева ..........(П).............

3. Радослав Вичев ..........(П).............

4. Жанет Кузманова ..........(П).............

5. Георги Христов ..........(П).............